Hans-Tore Bjerkaas

Hans-Tore Bjerkaas (født 1951) er en norsk journalist, programleder, fjernsynsdirektør og tidligere kringkastingssjef i NRK.
Jobb i NRK
Han startet sin karriere i 1977 i NRK Troms, der han var programleder i programmet Halvsju. Han ble videre redaksjonssjef i fjernsynsavdelingen ved samme distriktskontor. Deretter ble han redaksjonssjef i NRK Hordaland. Fra 1992 var han i en kort periode programdirektør i TV 2. Etter en periode ble han distriktssjef i NRK Troms og i 1997 ble Bjerkaas fjernsynsdirektør i hele NRK. I 2000 ble han direktør for NRK Kringkasting. Senere vendte han tilbake til Tromsø og jobben som distriktsredaktør for NRK Troms og Finnmark.

Han ble av NRKs styre den 24. januar 2007 utpekt til ny kringkastingssjef etter John G. Bernander.VG Nett: «Hans-Tore Bjerkaas ny NRK-sjef» (2007-01-24 13:24) Han tiltrådte stillingen 19. mars samme år.NRK.no: «- Jeg gleder meg» Bjerkaas varslet 27. august 2012 NRKs styre at han kom til å slutte som kringkastingssjef når åremålet hans gikk ut i mars 2013.
Fotballspiller
Etter å som ungdom ha spilt fotball for Idrettsforeningen Fløya, spilte Bjerkaas midtbane og var tidvis kaptein for Tromsø Idrettslag fra 1970 til 1980, da i nest øverste divisjon.Hans Tore Bjerkaas fra til.no, sist lest 11. juni 2018. Han hadde verv i samme klubb på 80-tallet og var formann 1984–85. Han har Norges Fotballforbunds høyeste lederutdanning, og er også utdannet cand.mag. ved Universitetet i Tromsø med fagene historie, norsk og filosofi.

 Referanser 

 Eksterne lenker 
 Hans-Tore Bjerkaas på NRKs profilsider

Kategori:NRKs kringkastingssjefer
Kategori:Norske TV-programledere
Kategori:Norske journalister
Kategori:NRK-journalister
Kategori:Programledere for NRK TV
Kategori:Fotballspillere for IF Fløya
Kategori:Fotballspillere for Tromsø IL
Kategori:Alumni fra Universitetet i Tromsø
Kategori:Personer fra Tromsø kommune